OzLabs/hebrew-wiki-articles huggingface dataset:
בית ישמעילוף (רחוב החשמל)

בית ישמעילוף הוא בית מגורים בסגנון אקלקטי לשימור ברחוב בחשמל 10, פינת רחוב ברזילי, בשכונת רמת השרון, במרכז ההיסטורי של תל אביב. הבית תוכנן על ידי האדריכל דב טשודנובסקי בשנת 1925.

==על הבית==
בית ישמעילוף הוקם בשנת 1925. הוא נמצא בפינת הרחובות החשמל ורחוב ברזילי. פינת המבנה המעוגלת מייצרת הדגשה אנכית בפינת הרחוב. אלמנט הפינה מפריד בין החזית לרחוב החשמל שהיא חזית סימטרית לחזית הראשית, הפונה לרחוב ברזילי שהיא א-סימטרית. המבנה תוכנן לתשע דירות מגורים, 3 דירות בקומה. החללים הפנימיים היו מעוטרים בציורי קיר ובריצוף מעוטר טיפוסי לאותה תקופה.

עם השנים מצבו של הבניין הלך והתדרדר.

בשנת 2012 שופץ הבית. הדירות חולקו מחדש, לארבע דירות גדולות, הותקנה מעלית והמרפסות האחוריות נסגרו שהיו במקור מרפסות שירות. הגג הוצמד לדירה הגדולה בקומה השלישית.

==ישמעילוף==
אפרים בן יואל ישמעאלוף שהבניין נבנה בהזמנתו, עלה ארצה מברלין והיה נצר לקהילת אנוסי משהד באיראן. היה עסקן פוליטי והתפרנס מהשכרת דירות ומנדל"ן. בתל אביב קרויים שני בניינים נוספים על שמו: "מלון ישמעילוף" ברחוב מונטיפיורי ו"בית ישמעילוף" ברחוב אלנבי 93.

==גלריה==
<gallery widths="170px" heights="170px" perrow="5">
Ismaylof House 5 (1) 02.jpg|חזית הבית הפונה לרחוב החשמל
Ismaylof House 5 (1) 05.jpg|חזית הבית הפונה לרחבו ברזילי
</gallery>

==קישורים חיצוניים==

* [https://project-tlv.info/buildings/hahashma/10-2/ פרויקט החשמל 10 / ברזילי 10], פרויקט תל אביב
* [https://golden-lotus.co.il/ishmailof/ בית ישמעילוף], באתר לוטוס הזהב
* [https://www.hamusha-adasha.co.il/טיולים-בארץ/טיולים-במרכז/מכיכר-המושבות-לכיכר-הכנסת// טיולים בארץ, טיולים במרכז - מכיכר המושבות לכיכר הכנסת]

קטגוריה:תל אביב-יפו: מבנים לשימור
קטגוריה:תל אביב: היסטוריה
קטגוריה:תל אביב-יפו: מבנים
תהמר עליי

"תהמר עליי" הוא שיר שהוקלט על ידי הזמרות הישראליות עדן בן זקן, נסרין קדרי, אודיה ונרקיס.<ref name=":0"></ref> הוא יצא לאור ב-3 בספטמבר 2023, בהוצאת חברת התקליטים הליקון ארומה מיוזיק, כסינגל מתוך הפרויקט המוזיקלי "שירת נשים". את השיר כתבו אבי אוחיון, אופיר כהן ואודיה ללחן של השלושה ושמעון יחיא.<ref name=":0" />

השיר הגיע למקום הרביעי במצעד של מדיה פורסט.<ref></ref>

== רקע וכתיבה ==
השיר נכתב על ידי אבי אוחיון, אופיר כהן ואודיה, הולחן על ידי השלושה ביחד עם שמעון יחיא והופק על ידי כהן ויחיא.<ref name=":0" />

בסמוך ליציאתו, פורסמו שלל כתבות אודות "תהמר עליי". בסרוגים נכתב: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות.<ref name=":1"></ref>

== וידאו קליפ ==
האודיו הרשמי של "תהמר עליי" פורסם ב-3 בספטמבר 2022.<ref name=":0" />

נכון לינואר 2024 עומד מונה הצפיות של הקליפ על למעלה מ-360 אלף צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|3 בספטמבר 2023
|הזרמת מוזיקה • הורדה דיגיטלית
|הליקון ארומה
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עדן בן זקן
קטגוריה:שירי נסרין קדרי
קטגוריה:שירי אודיה
קטגוריה:שירי נרקיס
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אודיה
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אודיה
קטגוריה:שירים שהולחנו על ידי אופיר כהן
קטגוריה:שירים שהולחנו על ידי שמעון יחיא
קטגוריה:שירים שהופקו על ידי אופיר כהן
קטגוריה:שירים שהופקו על ידי שמעון יחיא
קטגוריה:שירים עם נושאים פמיניסטיים
קטגוריה:סינגלים בהוצאת הליקון ארומה מיוזיק
בועה (סרט, 2022)

בועה (ביפנית: バブル) הוא סרט מונפש פוסט-אפוקליפטי יפני בסגנון אנימה משנת 2022, שהופק על ידי אולפן ההנפשה Wit Studio. הסרט מבוים על ידי טטסורו אראקי.

הקרנת הבכורה של הסרט התקיימה בפסטיבל הסרטים הבינלאומי של ברלין ב-10 בפברואר 2022.<ref name="ANN"></ref> הסרט הפך באופן רשמי זמין לצפייה לציבור ברחבי העולם בנטפליקס ב-28 באפריל 2022. עיבוד מנגה לסרט מאת ארובו היג'יהארה פורסם לראשונה במגזין שונן ג'אמפ ב-22 באפריל 2022.<ref></ref><ref></ref>

== תקציר העלילה ==
עלילת הסרט מתרחשת בטוקיו, בה חוקי הכבידה השתנו ובעקבות כך העיר ננטשה והפכה למגרש משחקים עבור קבוצת צעירים שאיבדו את משפחותיהם, ועוסקים בה בפארקור. הנער היביקי בן ה-18, אשר מומחה בפארקור, צונח בטעות ביום אחד אל תוך הים אך חייו ניצלים על ידי אוטה, נערה בעלת כוחות מסתוריים. המפגש ביניהם מוביל להתגלות שתשנה את העולם.

== מדבבים ==
{| class="wikitable"
! rowspan="2" | דמות
! colspan="2" | מדבבים
|-
! בגרסה היפנית
! בגרסה האנגלית
|-
| היביקי
| rowspan="2" | ג'ון שיסון
| זאק אגילר
|-
| היביקי (בצעירותו)
| ג'יני טיראדו
|-
| אוטה
| ריריה
| אמי לו
|-
| מאקוטו
| אליס הירוסה
| אריקה לינדבק
|-
| שין
| מאמורו מיאנו
| קית' סילברסטיין
|-
| קאי
| יוקי קאג'י
| רובי דיימונד
|-
| אוסאגי
| סאיאקה סנבונגי
| לורה סטאל
|}

== פסקול ==
פסקול הסרט הולחן על יד הירויוקי סוואנו. שיר הנושא של הסרט המנוגן בפתיחת הסרט הוא "Bubble feat. Uta" בביצוע הזמרת היפנית איב. שיר הסיום של הסרט הוא "Jaa ne, Mata ne." בביצוע הזמרת ריריה, אשר מדבבת את דמותה של אוטה בסרט.<ref name="ANN2"></ref>

== קישורים חיצוניים ==
* (ביפנית)

==הערות שוליים==

קטגוריה:נטפליקס: סרטים
קטגוריה:סרטי 2022
קטגוריה:סרטי אנימה מ-2022
קטגוריה:סרטי אנימה
קטגוריה:סרטי אנימציה של האחים וורנר
מלאכים (שיר)

"מלאכים" הוא שיר שהוקלט על ידי הזמרת הישראלית רינת בר, מתוך אלבום האולפן השישי שלה, מלאכים (2003).<ref name=":0"></ref> הוא יצא לאור בשנת 2003, בהוצאת חברת התקליטים NMC יונייטד אנטרטיינמנט, כסינגל מתוך האלבום כשיר הנושא שלו.<ref name=":0" /> את השיר כתב והלחין צ'ולי זכאי עם חזי גרוס, להפקה מוזיקלית של יעקב למאי.<ref name=":0" />

השיר זכה להצלחה במרוצת השנים והוקלט מספר פעמים. בשנת 2023 הוקלט בידי הזמרת עדן בן זקן.<ref name=":3"></ref>

== רקע וכתיבה ==
השיר נכתב על ידי צ'ולי זכאי, הולחן על ידי זכאי וחזי גרוס והופק על ידי יעקב למאי.<ref name=":0" /> בשנת 2003 הוציאה רינת בר את אלבום האולפן השישי שלה, מלאכים, שעליו עבד איתה המעבד המוזיקלי למאי, והעבודה עליו ארכה כשנתיים.<ref></ref> באלבום נכלל גם השיר "פגישה עיוורת", אותו כתבה בר והלחינה בעצמה, ו"תאכל את הכובע", דואט עם הזמרת לילה מלקוס.<ref></ref><ref></ref>

מילות השיר עוסקות ביגון כבד ואהבה נכזבת.<ref name=":1"></ref> כמו כן, נעשה שימוש במוטיב של מלאכים כאמצעי להמחשת היגון.<ref name=":1" />

== וידאו קליפ ==
האודיו הרשמי של "מלאכים" פורסם לראשונה ביוטיוב ב-24 באוקטובר 2012, עשור מיציאתו המקורית.

נכון לינואר 2024 עומד מונה הצפיות של הקליפ על למעלה מ-240 אלף צפיות.

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|2003
|תקליטור
|NMC
|style="text-align:center;"|<ref name=":0" />
|}

== גרסתה של עדן בן זקן ==

בשנת 2023, בצל מלחמת חרבות ברזל הקליטה הזמרת הישראלית עדן בן זקן את "מלאכים" מחדש.<ref name=":4"></ref> גרסתה יצאה לאור ב-1 בנובמבר 2023 בהוצאת חברות התקליטים ארומה מיוזיק ושרית הפקות.<ref name=":5"></ref> הקרדיט של הכתיבה והלחן נשארו זהים לגרסה המקורית, עם הפקה מוזיקלית מחודשת של משה בן אברהם ואופיק יקותיאל.<ref name=":3" />

השיר הגיע למקום התשיעי במצעד של מדיה פורסט.<ref name=":6"></ref>

=== רקע והקלטה ===
ב-7 באוקטובר 2023 אירעה מתקפת הפתע בשעה 06:29, בוקר יום השבת וחג שמחת תורה. כתוצאה מהאבדות הוחלט להנציח חיילים ונרצחים באמצעות מוזיקה. בן זקן החליטה להקליט את "מלאכים" והצהירה: .<ref name=":4" />

בהצהרה נוספת, אמרה: .<ref name=":4" />

=== הצלחה מסחרית ===
גרסתה של בן זקן זכתה להצלחה רבה כאשר דורגה במקום התשיעי במצעד של מדיה פורסט, עם 97 השמעות בסך הכול.<ref name=":6" />

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בנובמבר 2023
|הזרמת מוזיקה • הורדה דיגיטלית
|שרית • ארומה
| style="text-align:center;" |<ref name=":5" />
|}

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2003
קטגוריה:סינגלים מ-2023
קטגוריה:שירי רינת בר
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי צ'ולי זכאי
קטגוריה:שירים שהולחנו על ידי חזי גרוס
קטגוריה:שירים שהולחנו על ידי צ'ולי זכאי
קטגוריה:שירים שהופקו על ידי אופק יקותיאל
קטגוריה:שירים שהופקו על ידי יעקב למאי
קטגוריה:שירים שהופקו על ידי משה בן אברהם
קטגוריה:שירי מלחמת חרבות ברזל
קטגוריה:שירים על בכי
קטגוריה:שירים על כאב לב
קטגוריה:שירים על מלאכים
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
קטגוריה:סינגלים בהוצאת NMC יונייטד אנטרטיינמנט
ניפוץ (דטונציה)

ניפוץ (באנגלית Detonation, "דטונציה") הוא תהליך פיצוץ מהיר במיוחד המלווה ביצירת גל הלם בחומר הבעירה, דבר שמזין את המשך הפיצוץ.

בניגוד לרוב סוגי הדלקים, שם החום שמשתחרר מהבעירה מתפשט ובכך משפעל את המשך הבעירה, בניפוץ גל ההלם שמתפשט משפעל את המשך הבעירה. לפיכך, תהליך ניפוץ הוא תהליך מהיר יותר ממהירות הקול, בניגוד לרוב תהליכי הבעירה שהם איטיים יותר ממהירות הקול. מהירות ניפוץ יכולה לנוע בין כמה קילומטרים בשנייה עד קרוב ל-10 קילומטר בשנייה (10,000 מטר לשנייה). מהירות הריאקציה המהירה בניפוץ מתאפיינית בכמה תכונות שהופכות אותה לייחודית:
* קצב החומר הנשרף מהיר פי <math>10^3</math> עד <math>10^8</math> מלהבה רגילה
* קצב שחרור האנרגיה מהיר במיוחד, ויכול להגיע לסדר גודל של <math>10^{10}</math> וואט לסמ"ר בחזית הניפוץ.
* רוב מוחלט של האנרגיה המשתחררת עוברת ליצירת גלי לחץ בגודל של עשרות עד מאות אלפי אטמוספירות.

==קישורים חיצוניים==

==הערות שוליים==

קטגוריה:תגובות כימיות
מנפרד הלד

מנפרד הֶלד (בגרמנית: Manfred Held; 28 בספטמבר 1933 – 8 בפברואר 2011) היה פיזיקאי וממציא גרמני, שנודע בזכות פיתוח המיגון הריאקטיבי.

== ביוגרפיה ==
הלד נולד ב-28 בספטמבר 1933 ברגנסבורג שבבוואריה. הוא למד באוניברסיטה הטכנית של מינכן ובשנת 1959 השלים דוקטורט בכימיה פיזיקלית; הדיסרטציה שלו עסקה בספקטרוסקופיה על-סגולה. ב-1 באפריל 1960 הצטרף לצוות מעבדת שרובנהאוזן של חברת מסרשמיט־בולקוב־בלום כמומחה לפיזיקה של פיצוצים, והמשיך לעבוד במעבדה זו תחת חברות שונות עד מותו. במעבדה זו ביצע הלד מחקרים רבים הנוגעים למטענים חלולים, ולאלקטרוניקה הנדרשת להפעלתם. תוצרי המעבדה בהשתתפותו כוללים כ-500 פרסומים מדעיים וכ-150 פטנטים.

לאחר מלחמת ששת הימים הגיע הלד לישראל במסגרת משלחת רשמית של ממשלת גרמניה, שבאה לתחקר את תוצאות המלחמה. הלד עסק בעיקר בפגיעות ברכב קרבי משוריין בכלל ובטנקים בפרט, תוך עבודה משותפת עם ישראל טל. במהלך הניסויים הוא זיהה כי התפוצצות התחמושת שעל הטנקים הדפה את המטען החלול. בשנת 1970 הגיש הלד את הפטנט הראשון על שריון ריאקטיבי. בשריון שפיתח נעשה שימוש במלחמת לבנון הראשונה והוא העלה את שרידות צוותי השריון הישראלים באופן משמעותי.

ב-1991 מונה לפרופסור באוניברסיטת הבונדסוור במינכן. כמו כן, מונה לפרופסור לשם כבוד באוניברסיטת נאנג'ינג.

הלד היה נשוי ואב לשישה ילדים. ב-8 בפברואר 2011 נפטר לאחר שלקה בליבו במהלך הרצאה.

== קישורים חיצוניים ==

== הערות שוליים ==

קטגוריה:פיזיקאים גרמנים
קטגוריה:ממציאים גרמנים
קטגוריה:גרמנים שנולדו ב-1933
קטגוריה:גרמנים שנפטרו ב-2011
מרטין קרטאבי

מרטין קרטאבי (נולד ב-9 במרץ 2004) הוא שחיין ישראלי. חבר נבחרת ישראל בשחייה. ייצג את ישראל באליפות אירופה (רומא 2022). זוכה בשתי מדליות ארד ברציפות באליפות אירופה לנוער (2021 ו-2022) ובינואר 2024 קבע את הקריטריון האולימפי לאולימפיאדת פריז, במשחה ל-50 מטר חופשי.

== ביוגרפיה ==
קרטאבי שחיין הפועל דולפין נתניה מתאמן בהדרכתו של דימה ריבינסקי.

===2021===
====מדליית ארד באליפות אירופה לנוער====
באליפות אירופה לנוער שנערכה ברומא, איטליה ביולי 2021 זכה במדליית ארד במשחה ל-50 מטר חופשי בתוצאה של 22.92 שניות, אחרי דוד פופוביץ' מרומניה (22.22 שניות) וניקיטה צ'רנוסוב מרוסיה (22.83 שניות).

===2022===
באליפות אירופה לנוער שנערכה באוטופן, רומניה ביולי 2022 זכה בפעם השנייה ברציפות במדליית ארד במשחה ל-50 מטר חופשי בתוצאה של 22.57 שנות, אחרי דוד פופוביץ' (22.16 שניות) וירה ריבר מקרואטיה (22.55 שניות).

באליפות ישראל שנערכה במכון וינגייט ביולי זכה במדליית ארד במשחה ל-50 מטר חופשי בתוצאה של 22.73 שניות, אחרי מירון חרותי ממכבי חיפה (22.19 שניות) וזיו קלונטרוב ממכבי אשדוד (22.55 שניות).

באליפות אירופה שנערכה ברומא באוגוסט אותה שנה הוא סיים במקום 43 במשחה ל-50 מטר חופשי בתוצאה של 22.87 שניות ובמקום 46 במשחה ל-100 מטר חופשי בתוצאה של 50.35 שניות ובמקום 13 במשחה שליחים 4x100 מטר חופשי ביחד עם דניס לוקטב, רון פולונסקי ומירון חירותי בתוצאה של 3:18.23 דקות, כשחיין רביעי הוא קבע ב"זינוק שליחים" תוצאה של 49.96 שניות.

===2023===
בתחרות שנערכה ברוטרדם, הולנד ב-3 בדצמבר 2023 קבע במשחה ל-50 מטר חופשי שיא אישי חדש של 22.13 שניות ובמשחה ל-100 מטר חופשי שיא אישי חדש של 49.99 שניות.

===2024===
====קריטריון אולימפי====
בתחרות בינלאומית שנערכה בז'נבה, שווייץ ב-20 בינואר 2024 קבע קרטאבי בשלב המוקדמות במשחה ל-50 חופשי שיא אישי, שיא אליפות ואת התוצאה השנייה בטיבה של שחיין ישראלי של 21.90 שניות. נוסף לכך, הוא זכה במדליית זהב במשחה ל-100 מטר חופשי בתוצאה של 50.05 שניות.

באליפות החורף של ישראל שנערכה בפברואר במכון וינגייט הוא זכה ב-4 מדליות זהב, במשחה ל-50 מטר חופשי בתוצאה של 22.09 שניות, לפני חברו לאגודה מיכאל פובלאייב, (23.27 שניות) וניר חי מהפועל פתח תקווה (23.44 שניות), במשחה ל-100 מטר חופשי בשיא אישי חדש של 49.72 שניות, לפני יואב רומנו ממכבי שוהם (50.52 שניות) ועומר וינר ממכבי חיפה (50.67 שניות), במשחה ל-50 מטר פרפר בתוצאה של 24.04 שניות, לפני סמיון גריונטל מהפועל ירושלים (24.41 שניות) וגל שלגל מהפועל דולפין נתניה (24.51 שניות) ובמשחה שליחים 4x50 מטר חופשי בשיא אגודות חדש. כשחיין ראשון הוא קבע שיא אישי חדש של 21.86 שניות, שתי מאיות השנייה איטי מהשיא הישראלי של מירון חרותי.

== שיאים אישיים ==
===בריכה אולימפית===
* 50 מטר חופשי: 21.86 שניות (2024)
* 100 מטר חופשי: 49.72 שניות (2024)
* 50 מטר פרפר: 24.00 שניות (20249
===בריכת 25 מטר===
* 50 מטר חופשי: 21.57 שניות (2023)
* 100 מטר חופשי: 48.63 שניות (2022)
* 50 מטר פרפר: 23.53 שניות (2022)

== קישורים חיצוניים ==

== הערות שוליים ==

קטגוריה:שחיינים ישראלים
קטגוריה:שחיינים אולימפיים ישראלים
קטגוריה:שחיינים ישראלים באולימפיאדת פריז (2024)
קטגוריה:ישראלים שנולדו ב-2004
קבב דובדבנים

קבב דובדבנים (בערבית: كباب كرز; קבב ביל קארז) הוא מאכל סורי מסורתי, המזכיר קבב או קובה ונפוץ בקרב יהודי סוריה.

המאכל מורכב מבשר טלה טחון, דובדבן סנט לוסיה שטעמו חמוץ ומתוק, סוכר, פלפל שחור ושמן זית.

מלבד הגרסה הסורית, קיימת גם גרסה מקסיקנית בשם קבב קון סרזה (Kebab Con Cerezas) וגרסה ארמנית בשם פישנה קבב (Fishnah Kabab).

נהוג להגיש את המאכל על פיתה בליווי צנוברים ושמן זית.

== ראו גם ==
* קובה (מאכל)
* ורניקי

== קישורים חיצוניים ==
* [https://www.laboiteny.com/blogs/recipes/aruk מתכון להכנת ערוק], באתר Laboiteny

== הערות שוליים ==

קטגוריה:המטבח הסורי
קטגוריה:מאכלי בשר
קטגוריה:המטבח היהודי
קטגוריה:מאכלי פירות
חנטריש ¼3

עטיפת האלבום שעיצב אורי ליפשיץ.]]
חנטריש ¼3 הוא אלבום הסולו השני של הזמר דני בן ישראל, שיצא בשנת 1970. האלבום היה מבין הראשונים שהביאו את צליל הרוק הפסיכדלי לישראל. שירי האלבום עוסקים בבדידות, נהנתנות, קונפורמיות ואנטי-לאומיות, ברוח תרבות הנגד של סוף שנות השישים ואורח החיים הרדיקלי של ילדי הפרחים, הכולל שימוש בסמים פסיכדליים.

באלבום מנגנת להקת הבמה החשמלית.

== רשימת רצועות ==

== קישורים חיצוניים ==
* [https://www.discogs.com/master/479292-Danny-Ben-Israel-Bullshit-3-¼-חנטריש-¼3 חנטריש ¼3] באתר Discogs

קטגוריה:אלבומי רוק ישראליים
הוטספוט

קרבונד (צלעת חזיר)]]
פלמי]]
הוּטספוט (בהולנדית: Hutspot), הושפוט (בצרפתית: Hochepot) היא מנה של תפוחי אדמה מבושלים, מחית תפוחי אדמה, גזר ובצל עם היסטוריה ארוכה במטבח ההולנדי המסורתי. הוטספוט נמצא גם במטבח האינדונזי בשל הקשרים הקולוניאליים עם הולנד.<ref name="Indonesisch Kookboek"></ref>

== היסטוריה ==
לפי האגדה, המתכון הגיע מהאוכל שנמצא בסירי הבישול שהותירו אחריהם חיילים ספרדים שעזבו בחיפזון לאחר סיום המצור על ליידן ב-1574 במהלך מלחמת שמונים השנים, דהיינו המרד ההולנדי. כאשר פרצו המשחררים את הסוללה של כיבוש הים הנמוכים יותר המקיפים את העיר, השדות סביב העיר הוצפו בכמטר של מים מכיוון שהם היו מעט מתחת לפני הים. החיילים הספרדים שחנו בשדות אלה נשטפו למעשה והותירו מאחוריהם את רוב הציוד שלהם, כולל על פי האגדה סירי הוטספוט מוכנים שזכתה בו האוכלוסייה הרעבה לאחר המצור של שנה.

== מאפיינים ==
הוטספוט מבושל בדרך כלל עם חזה בקר (בהולנדית: klapstuk) באותו הכלי. קלפסטוק הוא נתח בקר מגזרת הצלעות. הוא משויש בשומן ומגיב היטב לבישול איטי בסיר הוטספוט. אם קלפסטוק אינו זמין, נהוג להחליף אותו בבייקון מעושן. הגזרים המשמשים במנה הם בדרך כלל מהסוג המכונה winterpeen (גזר חורף), המעניקים למנה את הטעם הייחודי שלו שגזר רגיל אינו יכול להשתוות אליו.

== היסטוריה ==
האזכור האירופי הראשון של תפוח האדמה הוא די מאוחר ב-1537, על ידי הכובש הספרדי חואן דה קסטלנוס, ומאז הוא התפשט לאט למדי ברחבי אירופה. כך שהאגדה המקורית מתייחסת ככל הנראה למה שההולנדים כינו אז 'תפוח אדמה מתוק' או פסטינאק (pastinaak) שהוא גזר לבן. ירק זה שיחק תפקיד דומה במטבח ההולנדי לפני השימוש בתפוח האדמה כמזון יסוד.

המונח הוטספוט (שניתן לתרגם בערך כ"סיר מזועזע") דומה למונח האנגלי hotchpot ו- בצרפתית תיכונה, שניהם נהגו לזהות סוג של תבשיל בשר ושעורה. מילון אוקספורד האנגלי מתעד 'הוצ'פוט' כמונח קולינרי משנת 1440, יותר ממאה שנה לפני המצור על ליידן. בסיפור על מליבאוס (בערך 1386), ג'פרי צ'וסר כתב על "hochepoche", אך השימוש המוקדם הזה התייחס כנראה למובן המשפטי במשפט האנגלי (מתועדת מ-1292) כמיזוג של נכסים.

שימושים מאוחרים יותר במילה בהחלט התייחסו למובן הקולינרי של המונח.<ref></ref>

== מזונות דומים ==
המנה השוודית רוטמוס - "מחית שורש" (מאכל המורכב מלפת מתובלת, תפוחי אדמה, גזר) הוא דומה, להוטספוט מלבד הבצל שמוחלף ברוטבגה (kålrot). פוֹטץ' (Potch), מנת תוספת וולשית מסורתית למנות בשר, עשויה גם היא עם פירה, גזר, רוטבגה, גזר לבן ולפעמים ירקות שורש אחרים. בבריטניה ובמדינות אחרות, מנה דומה של תפוח אדמה קצוץ, בצל ועוד מכונה האש (hash).

למרות השם הדומה, hutspot הוא מאכל נבדל מה-hutsepot הפלמי, תבשיל בשר עם ירקות לא מעוכים.

== קישורים חיצוניים ==

== הערות שוליים ==

קטגוריה:מאכלי תפוח אדמה
קטגוריה:המטבח ההולנדי
קטגוריה:המטבח הבלגי
הרנן קורדובה

הרנן קורדובה רנטריה (בספרדית: Hernán Córdoba Rentería; 2 בנובמבר 1989 – 20 בספטמבר 2009) היה כדורגלן קולומביאני ששיחק בעמדת החלוץ.

== קריירת מועדונים ==
קורדובה גדל במחלקת הנוער של אולימפיה פוטבול קלוב דה פלמירה, ובשנת 2006 עבר לדפורטיבו קאלי מליגת העל הקולומביאנית, במדיה ערך 73 הופעות ליגה והבקיע 13 שערים. בחודש ינואר 2007 הושאל לקורדובה מליגת המשנה הקולומביאנית, ובחודש יולי חזר לדפורטיבו קאלי. בחודש ינואר 2009 חתם באתלטיקו וילה מליגת העל הקולומביאנית. ב-19 בספטמבר 2009 ערך את הופעתו האחרונה במדי המועדון, יום אחד לפני מותו, בניצחון 2-1 על דפורטיבו פריירה במסגרת הליגה לעונת . הוא הבקיע שער במשחק זה. בסך הכל ערך 19 הופעות ליגה במדי המועדון, בהן הבקיע עשרה שערים.

== מותו ==
ב-20 בספטמבר 2009, כאשר חזר לנייבה לאחר הניצחון על דפורטיבו פריירה יחד עם חברו לקבוצה מריו בלטראן, נהרגו השניים בתאונת דרכים עם אוטובוס.

== חיים אישיים ==
אחיו של קורדובה היה הכדורגלן ג'ובאני קורדובה, אשר נהרג ב-27 באוקטובר 2002 בשל מכת ברק במהלך אימון.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני אתלטיקו וילה
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:קולומביאנים שנולדו ב-1989
קטגוריה:קולומביאנים שנפטרו ב-2009
חמסה (שיר)

"חמסה" הוא שיר שהוקלט על ידי הזמרת הישראלית עדן בן זקן, מתוך אלבום האולפן השביעי שלה, 7 (2023).<ref name=":0"></ref> הוא יצא לאור ב-13 ביוני 2023, בהוצאת חברות התקליטים שרית הפקות, הליקון ארומה מיוזיק ודי-מיוזיק, ביחד עם שאר שירי האלבום.<ref name=":0" /> את השיר כתבו רון ביטון, ג'ורדי ובן זקן ללחן והפקה מוזיקלית של ג'ורדי.<ref name=":0" />

השיר הגיע למקום הרביעי במצעד של מדיה פורסט, מבלי שיצא כסינגל.<ref name=":1"></ref>

== רקע וכתיבה ==
השיר נכתב על ידי רון ביטון, ירדן "ג'ורדי" פלג ועדן בן זקן והולחן והופק על ידי ג'ורדי גם כן.<ref name=":0" /> "חמסה" יצא במקור ב-13 ביוני 2023, אך זכה להצלחה מאוחרת מספר חודשים לאחר מכן. הוא הפך לוויראלי ברשת החברתית טיקטוק ובעקבות כך החל להיכנס למצעדי השירים ברחבי ישראל; הוא דורג במקום הרביעי במצעד של מדיה פורסט.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות.<ref name=":2"></ref>

== וידאו קליפ ==
האודיו הרשמי של "חמסה" פורסם ב-13 ביוני 2023 והוא מעין קליפ מילים הכולל סצנות ויזואליות שונות.<ref name=":0" />

נכון לינואר 2024 עומד מונה הצפיות של הקליפ על למעלה מ-3.5 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|13 ביוני 2023
|הזרמת מוזיקה • הורדה דיגיטלית
|שרית • הליקון ארומה
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי ג'ורדי
קטגוריה:שירים שהופקו על ידי ג'ורדי
קטגוריה:שירים על יופי
לחם נקניקייה

לחם נקניק (באנגלית: Sausage bread) הוא מאכל אמריקאי העשוי מנקניקייה ומרכיבים נוספים מגולגלים או סגורים בבצק ואפויים בתנור.<ref></ref>

== מאפיינים ==
לחם נקניקייה עשוי בדרך כלל מבצק פיצה וכולל סאלסיצ'ה איטלקיות, גבינת מוצרלה (או גבינת תחליף דומה) ומרכיבים אחרים כגון פטריות, בצל, ירקות ואחרים, עשבי תיבול, תבלינים ורטבים שונים בהתאם למתכון. אם משתמשים בבצק, בדרך כלל מפוררים או חותכים את הנקניקייה והיא נאפית יחד עם הגבינה בתוך חתיכה ארוכה של בצק פיצה מגולגל.<ref>"WAFB Channel 9 http://www.wafb.com/Global/story.asp?S=3618416 </ref> המתכון The Bread Bible של Beth Hensperger מציע לשים את המרכיבים על מלבן בצק ובסגנון ג'לי-רול לאורך כדי ליצור לחם נקניק בשכבות.<ref></ref>

לחם נקניקייה עודכן ושוּנָה ל"פודינג לחם נקניקייה" במתכון של הלוס אנג'לס טיימס.<ref></ref>

== ראו גם ==
* פיצה

== הערות שוליים ==

קטגוריה:ממולאים
קטגוריה:מאכלי לחם
קטגוריה:המטבח האמריקאי
זאהר עזאם

זאהר עזאם (בערבית: زاهر عزام; נולד ב-26 באוגוסט 1960) הוא רופא מומחה ברפואה פנימית וקרדיולוגיה, פרופסור קליני בפקולטה לרפואה ע"ש רפפורט בטכניון, יו"ר האגף הפנימי ולשעבר מנהל מחלקה פנימית במרכז הרפואי רמב"ם.

עזאם הוא יליד שפרעם ובוגר תיכון עירוני שפרעם. בשנת 1987 סיים לימודי רפואה בפקולטה לרפואה ע"ש רפפורט והתמחה ברפואה פנימית וקרדיולוגיה במרכז הרפואי רמב"ם. בשנת 2000 השלים השתלמות מחקר בת שנתיים באוניברסיטת נורת'ווסטרן שבמסגרתה ביצע מחקר על המנגנונים התאיים של פינוי בצקת ריאות ותפקיד תאי אפיתל בריאות בתהליך זה.

עזאם הוא חבר סגל בדרגת פרופסור קליני בפקולטה לרפואה ע"ש רפפורט וכיהן כסגן דיקן לחינוך רפואי וחוקר במכון רפפורט למחקר במדעי הרפואה בטכניון.

עזאם פרסם מאמרים רבים בתחום הרפואה ובמדעים על היבטים של אי ספיקת לב ותרומת תא האפיתל הריאתי במניעת בצקת ריאתית. הוא גם שימש חבר מערכת בכתב העת American Journal of Respiratory & Critical Care Medicine.

בין תפקידי הציבוריים הוא משמש חבר הנהלה ב"אגודת הגליל - האגודה הערבית הארצית למחקר ושירותי בריאות".

במהלך עבודתו במרכז הרפואי רמב"ם זכה בפרס עובד מצטיין מטעם המרכז הרפואי, משרד הבריאות ונציבות שרות המדינה, על תרומתו המקצועית ועבודתו המסורה. כמו כן הוענקו לו פרסי הצטיינות רבים בהוראה מטעם הפקולטה לרפואה בה הוא מלמד.

==קישורים חיצוניים==
* [https://scholar.google.com/scholar?hl=en&as_sdt=0%2C5&q=Zaher+Azzam&btnG= פרסומיו של זאהר עזאם] ב-Google Scholar
* [https://www.researchgate.net/profile/Zaher-Azzam זאהר עזאם] ב-ResearchGate
* 
* 

==הערות שוליים==

קטגוריה:רופאים פנימיים ישראלים
קטגוריה:קרדיולוגים ישראלים
קטגוריה:סגל הטכניון: רפואה
קטגוריה:שפרעם: אישים
קטגוריה:סגל רמב"ם - הקריה הרפואית לבריאות האדם
קטגוריה:ישראלים שנולדו ב-1960
מרק חסה

מרק חסה (באנגלית: Lettuce soup) הוא מרק שמוכן עם חסה כמרכיב עיקרי.

== מאפיינים ==
ניתן להכין אותו עם אינספור סוגי חסות ומרכיבים אחרים, וכמה מרקי חסה עשויים להשתמש במספר זני חסה בהכנתם. זה חלק מהמטבח הצרפתי והמטבח הסיני. "מרק קרם חסה" הוא סוג של מרק חסה המוכן באמצעות חלב או שמנת. ניתן להגיש את המרק עם טוסט או לחמניות כתוספת או עם המרק שנמזג מעליהם. ניתן להגיש אותו כמנה ראשונה, כתוספת או כמנה עיקרית, וניתן להגיש אותו חם או קר.

== הכנה ==
החסה היא המרכיב עיקרי כאמור, וניתן בין היתר להשתמש בכמה סוגי חסה, כגון חסה תרבותית, חסה ערבית (הידועה גם בשם חסה רומית), חסה בוסטון, חסה עלים ירוקים (חסה אירופית) וחסה אייסברג (חסה אמריקאית). ניתן לקצוץ את החסה, לקרוע, לגרוס או לפרוס לרצועות. מרכיבים נוספים עשויים לכלול, ציר עוף, ציר בקר, שמנת, חלב, יין, מיץ לימון, ביצה שלמה או רק חלמון, בשר, אורז, תפוחי אדמה, ירקות, חמיצה, גרגיר הנחלים, סלק עלים, אסקרולה, אפונה, פטרוזיליה טרייה/פטרוזיליה מיובשת, פירורי לחם, בצל, שאלוט, שום, מלח בישול ופלפל שחור, בין היתר. חלק מהמתכונים מרסקים את כל המרכיבים יחד, ויש מתכונים שמסננים במסננת. מרק חסה מוגש לפעמים עם טוסט או לחמניות, כתוספת או המרק שנמזג עליהם. לפעמים משתמשים במנה לקישוט בקרוטונים או בייקון קצוץ. במטבח הצרפתי, מרק חסה מוגש בדרך כלל כנמזג על גבי פרוסות דקות של לחם צרפתי קלויות קלות. חלק מהגרסאות מוגשות קרות. סך הקלוריות עשוי להשתנות בהתאם למרכיבים המשמשים. לדוגמה, גרסאות המשתמשות בחלב עשויות להכיל פחות קלוריות מאלה שמשתמשות בשמנת.

== מנות שונות ==
הגרסאות הסיניות כוללות מנות קנטונזיות כמו "עוף טחון עם מרק חסה" ו"דגים עם מרק חסה".

קטגוריה:מרקי ירקות
קטגוריה:המטבח הצרפתי: מרקים
קטגוריה:המטבח הסיני
פרידריך קרופ

פְרִידְרִיךְ קַרְל קְרוּפּ (בגרמנית: Friedrich Carl Krupp; 17 ביולי 1787 – 8 באוקטובר 1826) היה תעשיין פלדה גרמני ומייסד האימפריה הכלכלית של משפחת קרופ, שהתמזגה ב-1999 עם ענק התעשייה "טיסן" ליצירת טיסנקרופ.

==ביוגרפיה==
לאחר מות אביו, הוא חונך על ידי סבתו , אשר רכשה בשנת 1800 את מפעלי שטרקרדה (Sterkrade). כאן ניסה פרידריך לייצר פלדה יצוקה, שסוד יצורה נשמר בקפידה באנגליה.

קרופ ערך את הניסויים הראשונים שלו במפעלי שטרקרדה עם המהנדס גוטלוב יאקובס (Gottlob Jacobs), ולאחר מכירת המפעל ב-1808 המשיך בניסיונותיו באופן עצמאי באסן. בשנת 1810 ייסד מפעל חישול קטן ליד אסן, ובשנת 1815 יצר שותפות עם פרידריך ניקולאי (Friedrich Nicolai) לייצור פלדה יצוקה, מוצר שנמצא מצוין למטרות מסוימות, כגון מטבעות, מכבשים לכפתורים וכו'.

אולם הביקוש לא הספיק כדי להפוך את המפעל לרווחי, וזמן קצר לאחר 1820 נאלץ קרופ לוותר על ביתו כדי לשכון בצריף קטן של פועלים בן קומה אחת ליד המפעל שלו. הצריף נשמר זמן רב באמצע מפעל קרופ הענק. לאחר מותו השתלטה על העסק אלמנתו . זמן קצר לפני מותו, הוא העניק לבנו אלפרד את סוד ייצור הפלדה היצוקה, אותו פיתח האחרון בהצלחה.

== קישורים חיצוניים ==

* 
<div style="direction: ltr;">
* [https://en.wikisource.org/wiki/The_New_International_Encyclopædia/Krupp,_Friedrich Krupp, Friedrich], The New International Encyclopædia
</div>

==הערות שוליים==

קטגוריה:תעשיינים גרמנים
קטגוריה:אנשי עסקים גרמנים
פרידריך
קטגוריה:גרמנים שנולדו ב-1787
קטגוריה:גרמנים שנפטרו ב-1826
פאפארה (אוכל)

פופארה בגרסת גבינה ומתוקה
פאפארה הידועה גם בשם פופארה (בבולגרית: Попара) מבוטא בדגש על ההברה האחרונה) הוא מאכל במטבח הבולגרי ובמטבחים נוספים העשויה מלחם ישן ומציר בשר. הוא נפוץ ביותר בבולגריה.<ref></ref>

== מאפיינים ==
פאפארה היא מנה בלקנית כללית פופולרית. מוגשת לעיתים קרובות ב: בולגריה, יוון, סרביה, בוסניה הרצגובינה, מקדוניה הצפונית, מונטנגרו וטורקיה. אפשר לאכול אותה גם מלוחה וגם מתוקה. גרסה אחת מורכבת מלחם יבש ספוג בחלב/מים חמים, מלח, גבינת קוטג'/גבינה לבנה קשה וחמאה ועשויה להכיל גם סוכר. הגרסה השנייה והפשוטה יותר עשויה מחלב, לחם יבש וסוכר.

== מרק ונזיד ==
פאפארה היא ארוחה פשוטה שמכינים כמרק או כנזיד, בהתאם לטעמו של כל אחד. בגרסת המנה העיקרית היא יכולה להיות מועשרת גם במרכיבים כמו בשר טחון, יוגורט ורוטב עגבניות. המתכון שלו כולל גם בצל וירקות.

המנה דומה למנה הטורקית שנקראת טירית .

== בתרבות הנפוצה ==
פאפארה ידועה כמנה חסכונית שנועדה לנצל לחמים ישנים, ובגרסת המרק שלו, ללא תבלינים, ארוחה קלה לחולים.

מכיוון שגרסת המרק של המאכל תפלה במקצת, בשפה הטורקית יש האמרה "פאפארה ימק" ("papara yemek") שפירושה מילולית: "לאכול פאפארה", והכוונה לנזוף, לגעור במישהו.

== ראו גם ==
* טירית 

== קישורים חיצוניים ==

* [https://www.google.com.tr/search?q=paparazzi&espv=2&biw=1280&bih=899&source=lnms&tbm=isch&sa=X&ei=5tlAVOmOIYGf7gbwm4CABQ&ved=0CAYQ_AUoAQ#tbm=isch&q=papara+yemek תמונות של "papara" ב-Google.tr]
== הערות שוליים ==

קטגוריה:מרקים
קטגוריה:המטבח הטורקי
קטגוריה:המטבח הבולגרי
קטגוריה:נזיד
קטגוריה:המטבח היווני
אליזבת שומאן

אליזבת שומאן
אליזבת שומאן (בגרמנית: Elisabeth Schumann 13 ביוני 1888 - 23 באפריל 1952) הייתה זמרת סופרן לירי גרמניה, ששרה באופרה, אופרטה, אורטוריה ולידר. היא השאירה אחריה מורשת נכבדה של הקלטות.

== ביוגרפיה ==
שומאן נולדה במרזבורג ולמדה לקראת קריירה של שירה בברלין ובדרזדן. הופעתה הראשונה על הבמה הייתה בהמבורג בשנת 1909. הקריירה הראשונית שלה החלה בתפקידי משרתות קלילים, והתרחבה לתפקידי סופרן לירי, בעיקר, אי-אילו תפקידי קולורטורה, ואפילו כמה תפקידים של סופרן דרמטי. היא נשארה באופרה הממלכתית של המבורג עד 1919, וכן הופיעה בעונת 1914–1915 במטרופוליטן אופרה בניו יורק.

שומאן וריכרד שטראוס
בין השנים 1919 ל-1938 הייתה שומאן כוכבת האופרה של וינה. תפקידה המפורסם ביותר היה של סופי באביר הוורד של ריכרד שטראוס, אבל היא הצטיינה במוצרט, בתפקידי פאמינה בחליל הקסם, צרלינה בדון ג'ובאני, בלונדה בחטיפה מן ההרמון וסוזנה בנישואי פיגארו.

על אף הקריירה האופראית המזהירה שלה, הצטיינה שומאן בשירת לידר. לוטה להמן, שהייתה במובנים רבים יריבתה, חלקה לה כבוד באמרה, ששומאן מייצגת אולי את סגנון השירה הטהור ביותר של ליד גרמני. הפקת קולה, שלא היה עוצמתי במיוחד, הייתה מעולה ואפשרה לה להמשיך במתן רסיטלים הרבה מעבר לגיל הפרישה של זמרות רבות. דבר זה ניכר ביותר בביצוע שלה ל"Du bist die Ruh" של שוברט, הדורש יציבות ונקיון צליל מעבר לאלה של זמרים רבים.
 טכניקה זו עמדה לה בביצוע תפקידי אופרה דרמטיים כגון "אביר הוורד" השימוש הזהיר שלה בוויברטו, שנשמר תמיד מחיספוס, שיווה לשירתה נפח ותהודה.

המנצח קרל אלווין היה בעלה השני מ-1920 עד 1938. בשנה זו היגרה לניו יורק, שם חיה עד מותה ב-23 באפריל 1952, בגיל 64. בשנות מלחמת העולם השנייה הופיעה ברסיטלים אבל בעיקר לימדה פיתוח קול, באופן פרטי ובמכון קרטיס למוזיקה בפילדלפיה. אחת מתלמידולתיה בקרטיס הייתה הסופרן פלורנס קרק. אחרי המלחמה הופיעה ברסיטלים רבים באירופה, וזכתה להצלחה רבה בשיבה לאנגליה.

שומאן הייתה אמנית אהובה ביותר, בשל חיוניותה, האלגנטיות שלה ויופיה. היא עמדה בקשרים קרובים עם ריכרד שטראוס, אוטו קלמפרר, לוטה להמן, ברונו ולטר, וילהלם פורטוונגלר ועוד מוזיקאים מובילים במחצית הראשונה של המאה ה-20

== קישורים חיצוניים ==

* [https://www.gramophone.co.uk/review/the-art-of-elizabeth-schumann גרמופון, "אמנותה של אליזבת שומאן"]
* [https://www.youtube.com/watch?v=xeCXPa3KC1w יוטיוב, אליזבת שומאן וג'רלד מור בליד של שוברט]
* [https://www.youtube.com/watch?v=DcaPrg1v9gQ יוטיוב, שני לידר מאת שוברט, אליזבת שומאן]
* 
* 

==הערות שוליים==

קטגוריה:זמרות גרמניות
קטגוריה:זמרות אופרה
קטגוריה:זמרות לידר
קטגוריה:זמרות סופרן
טורן (מרק)

טוּרֶן (בצרפתית: Tourin) הוא סוג של מרק שום צרפתי, הידוע גם בשם "le tourin d'ail doux", או "מרק שום חלק".

== מאפיינים ==

לאזורים רבים בצרפת יש וריאציות משלהם של המתכון. בדרך כלל, מתכונים רבים כוללים עד 20 שיני שום לטעם הרבה יותר חזק. עם זאת יש מתכונים אחרים שכוללים מידה שווה של בצל ושום כדי למתן את הטעם.

== הכנה ==

להכנה מטגנים את השום הטחון (והבצל הקצוץ אם כלול) עד לריכוך ומכינים רביכה פשוט על ידי הוספת קמח. לתערובת זו מוסיפים ציר עוף או מים ומבשלים על אש נמוכה כדי לצמצם את המרק ולהסמיכו. חלבוני ביצה מטופטפים פנימה באיטיות, לא בכמות כמו למרק טיפות ביצים, אבל מוקצפים במהירות רבה כדי למנוע היווצרות של גבשושית גדולה. המרק מעובה עוד יותר על ידי מזיגת חלמון ביצה לתוכו מעורבב עם חומץ, אשר מוסף למרק.

== ראו גם ==
* רשימת מרקים ונזידים צרפתיים
* רשימת מרקים
קטגוריה:המטבח הצרפתי: מרקים
קלונימוס בן משה

רבי קָלוֹנִימוּס בן משה (מכונה גם קלונימוס מלוקה וקלונימוס הזקן; נולד סביב שנת 950) היה מורה הלכה ופייטן בן המאה ה-10 אשר נולד בצפון איטליה ופעל בלוקה או ברומא. קלונימוס בן משה היה בנו של משה בן קלונימוס ואביו של משולם בן קלונימוס. כמורה הלכה התייעץ בו רבנו גרשום, שתיאר אותו כפייטן וכחכם הלכה גדול. ו-12 מתשובותיו מקובצות ב"תשובות גאונים קדמונים" שהדפיס דוד קסל. אלעזר מגרמייזא מייחס לו את הפיוט "מלכותו בקהל עדתי". צונץ קבע שהוא מחברה של סדרת הרהיטים ליום הכיפורים על הפסוק "מי לא יראך", אך יש המפקפקים ביחוס זה.

==קישורים חיצוניים==
* 

==הערות שוליים==

קטגוריה:יהודים ויהדות בימי הביניים
קטגוריה:ראשוני איטליה
קטגוריה:משפחת קלונימוס
קטגוריה:פייטני איטליה
ראגו פן

ראגו פֶן שפירושו ראגו משובח (בצרפתית ובגרמנית: Ragoût fin)<ref> Rosen-Prest Viviane. [https://www.persee.fr/doc/diasp_1637-5823_2003_num_2_1_882 Polémiques autour du "français réfugié" parlé à Berlin à la fin du XVIIIe siècle]. In: Diasporas. Histoire et sociétés, n°2, 2003. Langues dépaysées. pp. 91-101.</ref> הוא ראגו, המוגש בדרך כלל כמנה ראשונה במטבח הגרמני הקלאסי, בעיקר בברלין, המורכב מבשר לבן (חזה עוף ועוד) וחלקי פנים ברוטב בשאמל.

== היסטוריה ==
הסברה שמקורות המאכל בצרפת אינם מאושרים, הסברה הזו היא שמקור המאכל במהגרים הוגנוטים שברחו מצרפת והגיעו לברלין.<ref>Der Spiegel, Peter Wagner, [https://www.spiegel.de/stil/vorspeise-rezept-fuer-hummer-ragout-fin-a-1139872.html Ragoût fin mit Hummer: Schmeckt gar nicht tantenhaft], 25 maart 2017</ref> אלא שסברה זו שההוגנוטים הביאו אותו לברנדנבורג-פרוסיה בסוף המאה ה-17 אינה יותר מהנחה מעורפלת, משום שהמונח ראגו במשמעותו הנוכחית קיים רק במטבח הצרפתי.<ref>Claudine Brécourt-Villars, Mots de table, mots de bouche, Parijs 1997</ref> סביר יותר ששם המתכון נובע ממחברי ספרי הבישול שתרגמו את המתכון סלפיקון (Salpicon) (שהוזכר כבר ב-1712) כראגו פן.<ref>Petra Foede, [https://web.archive.org/web/20120606041127/http://www.petrafoede.de/ragout.html Ragout]</ref>

מאכל דומה ידוע בגרמניה המזרחית לשעבר בשם Würzfleisch או Harzer Würzfleisch,<ref>Bild, [https://www.bild.de/lifestyle/essen-trinken/essen-und-trinken/hg-wuerzfleisch-30291498.bild.html Klassiker aus der DDR: Harzer Würzfleisch]</ref> שמשתמש בבשר חזיר או בשר עוף במקום בשר עגל.

== המתכון ==
החלק העיקרי של ראגו פן מורכב מבשר עגל, שקדי עגל, מוח עגל, לשון ומח עצם, חזה עוף ודג, כולם מבושלים בציר עם חומץ או נחתכים לקוביות ומבושלים בחמאה. המרכיב השני הוא רוטב בשמל על בסיס רביכה בהירה, ציר, יין לבן, אנשובי, מיץ לימון, שמנת ופטריות מאודות שמעורבבות בחלמון ביצה.

את הקוביות והרוטב מערבבים, מחממים באמבט מרים ואז אופים בכוסות, או בפחזניות גדולות של בצק עלים עם פירורי לחם, גבינה וחמאה. הראגו מתובל לאחר מכן ברוטב ווסטרשייר ומיץ לימון.
כיום, ראגו פן נמצא בעיקר בקופסאות שימורים, כי ההכנה שונה מאוד מהמתכון המקורי. מחית עוף, מעובה בחלבון ביצה, משמשת לרוב להחלפת בשר עגל, בשר האיברים הפנימיים ודגים. לאחר מגפת ספגת המוח של סוף שנות ה-80, השימוש במוחות העגל הפך לנדיר, אפילו בראגו פן איכותי.
== הערות שוליים ==

קטגוריה:חלקי פנים
קטגוריה:מתאבנים
קטגוריה:מאכלי בשר
קטגוריה:המטבח הגרמני
רדואן חלחל

רדואן חלחל (בצרפתית: Redouane Halhal, בערבית: رضوان حلحل, בתעתיק מדויק: רצ'ואן חלחל; נולד ב-5 במרץ 2003 במונפלייה שבצרפת) הוא כדורגלן צרפתי-מרוקאי המשחק בעמדת הבלם בקבוצת המילואים של אתלטיקו מדריד.

== קריירת מועדונים ==
חלחל גדל במחלקת הנוער של מונפלייה. בשנת 2021 החל לשחק בקבוצת המילואים של המועדון. ב-26 בדצמבר 2023 חתם באתלטיקו מדריד מלה ליגה, והחל לשחק בקבוצת המילואים של המועדון.

== קריירה בינלאומית ==
חלחל נכלל בסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר, בו זכה נבחרתו.

== תארים ==
;נבחרת מרוקו עד גיל 23
* גביע אפריקה לאומות עד גיל 23 (1): 2023

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:צרפתים שנולדו ב-2003
קטגוריה:מרוקאים שנולדו ב-2003
וינס ויליאמס

וינס טריל ויליאמס הבן (באנגלית: .Vince Terrill Williams Jr; נולד ב-30 באוגוסט 2000) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדת הקלע.

==קריירת מכללות==
ויליאמס נולד בטולידו שבאוהיו, ובין השנים 2018–2022 למד באוניברסיטת וירג'יניה קומונוולת'. בעונתו האחרונה בקבוצת הכדורסל של האוניברסיטה, 2021/2022, העמיד ממוצעים של 14.1 נקודות, 6.0 ריבאונדים, 3.0 אסיסטים ו-1.6 חטיפות למשחק.

==קריירה מקצועית==
ויליאמס נבחר בבחירה ה-47 של דראפט ה-NBA{{כ}} 2022, על ידי ממפיס גריזליס, וחתם בקבוצה על "חוזה דו-כיווני". ב-10 בינואר 2024 חתם בממפיס על חוזה NBA רגיל ל-4 עונות, בסך כ-8 מיליון דולר. חמישה ימים לאחר מכן קבע שיא קריירה של 24 נקודות, במשחק מול גולדן סטייט ווריורס.

==סטטיסטיקות הקריירה== 
===בעונה הסדירה של ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| || ממפיס	|| 15 || 1 || 7.0 || 0.300 || 0.143 || 1.000 || 1.0 || 0.3 || 0.4 || 0.1 || 2.0
|- style="background-color:#80BFFF; font-weight:bold;"	||
| קריירה || || 15 || 1 || 7.0 || 0.300 || 0.143 || 1.000 || 1.0 || 0.3 || 0.4 || 0.1 || 2.0
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת וירג'יניה קומונוולת'
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:בחירות דראפט של ממפיס גריזליס
קטגוריה:אמריקאים שנולדו ב-2000
מדליות באולימפיאדת הנוער קאנגוואן (2024)

אולימפיאדת הנוער קאנגוואן (2024) מהווה את משחקי החורף האולימפיים לנוער ה-4 שמתקיימים. המשחקים נערכים בין ה-19 בינואר ל-1 בפברואר 2024. במשחקים לוקחים חלק 1,802 ספורטאים ב-81 תחרויות ב-7 ענפי ספורט. טבלת המדליות מדרגת את 78 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.

==טבלת המדליות==
הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.

במשחקים יוענקו סך הכל 243 מדליות ב-81 אירועים: 81 מדליות זהב, 81 מדליות כסף, ו-81 מדליות ארד. נבחרות , , , , ו זכו לראשונה במדליות חורף לנוער. עבור ברזיל, טורקיה, תאילנד ותוניסיה מדובר במדליית חורף ראשונה במסגרת אולימפית.
<onlyinclude>
;מקרא

{| class="wikitable sortable"; style="text-align:center"
!מיקום
!מדינה
! style="background:gold" |זהב
! style="background:silver" |כסף
! style="background:#CC9966" |ארד
!סה"כ
|-
| 1 ||align="right"| || 11 || 3 || 4 || 18
|-
| 2 ||align="right"| || 9 || 5 || 6 || 20
|- style="background:#ccccff"
| 3 ||align="right"| || 7 || 6 || 4 || 17
|-
| 4 ||align="right"| || 7 || 5 || 6 || 18
|-
| 5 ||align="right"| || 6 || 9 || 3 || 18
|-
| 6 ||align="right"| || 5 || 11 || 5 || 21
|-
| 7 ||align="right"| || 5 || 6 || 5 || 16
|-
| 8 ||align="right"| || 4 || 4 || 3 || 11
|-
| 9 ||align="right"| || 4 || 1 || 1 || 6
|-
| 10 ||align="right"| || 3 || 4 || 8 || 15
</onlyinclude>
|-
| 11 ||align="right"| || 3 || 2 || 1 || 6
|-
| 12 ||align="right"| || 3 || 1 || 1 || 5
|-
| 13 ||align="right"| || 3 || 0 || 4 || 7
|-
|rowspan="2"| 14 ||align="right"| || 2 || 3 || 1 || 6
|-
|align="right"| || 2 || 3 || 1 || 6
|-
| 16 ||align="right"| || 1 || 3 || 0 || 4
|-
| 17 ||align="right"| || 1 || 2 || 4 || 7
|-
| 18 ||align="right"| || 1 || 1 || 7 || 9
|-
| 19 ||align="right"| || 1 || 1 || 2 || 4
|-
|rowspan="2"| 20 ||align="right"| || 1 || 0 || 2 || 3
|-
|align="right"| || 1 || 0 || 2 || 3
|-
| 22 ||align="right"| || 1 || 0 || 1 || 2
|-
| 23 ||align="right"| || 0 || 4 || 3 || 7
|-
| 24 ||align="right"| || 0 || 2 || 1 || 3
|-
| 25 ||align="right"| || 0 || 1 || 2 || 3
|-
| 26 ||align="right"| || 0 || 1 || 1 || 2
|-
|rowspan="3"| 27 ||align="right"| || 0 || 1 || 0 || 1
|-
|align="right"| || 0 || 1 || 0 || 1
|-
|align="right"| || 0 || 1 || 0 || 1
|-
|rowspan="3"| 30 ||align="right"| || 0 || 0 || 1 || 1
|-
|align="right"| || 0 || 0 || 1 || 1
|-
|align="right"| || 0 || 0 || 1 || 1
|-
!colspan=2| סך הכל || 81 || 81 || 81 || 243
<onlyinclude>
|}
</onlyinclude>

==הערות שוליים==

קטגוריה:2024 בספורט
קטגוריה:מדליות באולימפיאדת הנוער
חוסה קורדובה

חוסה אנחל קורדובה צ'יימברס (בספרדית: José Ángel Córdoba Chambers; נולד ב-3 ביוני 2001 בפנמה סיטי שבפנמה) הוא כדורגלן פנמי המשחק בעמדת הבלם בקבוצת נוריץ' סיטי ובנבחרת פנמה.

== קריירת מועדונים ==
קורדובה גדל במחלקת הנוער של אינדפנדיינטה דה לה צ'וררה. בשנת 2018 החל לשחק בקבוצה הבוגרת של המועדון במסגרת ליגת העל הפנמית, ובסך הכל ערך 12 הופעות ליגה במדי המועדון.

ב-1 בינואר 2020 הושאל קורדובה בסלטה ויגו מלה ליגה, אך שיחק רק בקבוצת המילואים של המועדון.

ב-12 בינואר 2021 הושאל לאטאר וליקו טרנובו מליגת העל הבולגרית עד לתום עונת , ובסך הכל ערך 18 הופעות ליגה במהלך תקופת ההשאלה.

ב-7 בספטמבר 2021 הושאל ללבסקי סופיה מליגת העל הבולגרית למשך עונת . הוא ערך 20 הופעות ליגה במהלך תקופת ההשאלה, וכן זכה עם המועדון בגביע הבולגרי.

ב-5 באפריל 2022 חתם על חוזה קבוע לחמש שנים במועדון, החל מ-1 ביולי 2022.

ב-5 ביוני 2024 הודיעה נוריץ' סיטי על החתמתו של קורדובה.

== קריירה בינלאומית ==
ב-30 במרץ 2022 ערך קורדובה את הופעת הבכורה שלו בנבחרת פנמה, בניצחון 1-0 על נבחרת קנדה במסגרת מוקדמות מונדיאל 2022.

== תארים ==
;אינדפנדיינטה דה לה צ'וררה
* אליפות פנמה (1): 2018/2019 קלאוסורה

;לבסקי סופיה
* הגביע הבולגרי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים פנמים
קטגוריה:בלמי כדורגל פנמים
קטגוריה:כדורגלני לבסקי סופיה
קטגוריה:כדורגלני נוריץ' סיטי
קטגוריה:כדורגלני נבחרת פנמה
קטגוריה:כדורגלני קופה אמריקה 2024
קטגוריה:ספורטאים זרים בבולגריה
קטגוריה:ספורטאים זרים באנגליה
קטגוריה:ילידי 2001
הרולד גיליס

הרולד דלף גיליס (Harold Delf Gillies; 17 ביוני 1882 - 10 בספטמבר 1960) היה רופא מנתח ניו זילנדי בריטי, שנודע כאבי ענף הכירורגיה הפלסטית.

==ביוגרפיה==
הרולד גיליס נולד בעיר דנידין שבניו זילנד. הוא למד רפואה בקולג' גונוויל וקאיוס באוניברסיטת קיימברידג' שבבריטניה, שם היה ספורטאי מצטיין (בחתירה וגולף) וכן הצטרף לבונים החופשיים. ב-1908 הוסך כרופא וב-1910 החל לעבוד כרופא אף אוזן גרון במרפאתו של סר מילסום ריס .

לאחר פרוץ מלחמת העולם הראשונה התגייס גיליס לחיל הרפואה של הצבא הבריטי והוצב בצפון צרפת. שם היה עד לניסיונו של רופא שיניים צרפתי לפתח טכניקה להשתלת עור. משם עבר גיליס לפריז והתוודע לניסיונות דומים מצד מנתח הפה והלסת היפוליט מורסטין . גיליס סבר שחשוב לפתח את התחום והצליח לשכנע את הרופא הראשי של הצבא הבריטי לייסד מחלקה לטיפול בפציעות פנים בבית חולים צבאי באלדרשוט שבבריטניה. הביקוש לשירותי המחלקה גדל במהירות והביא להקמתו של בית חולים ייעודי לתחום במטרופולין לונדון. ב-1917 היו בו 1,000 מיטות. גיליס וצוות שהקים פיתחו שם טכניקות שונות של שיקום פציעות פנים בכירורגיה פלסטית וערכו מספר גדול של ניתוחים. כ-11,000 מטופלים עברו תחת ידיו במהלך המלחמה.

לאחר המלחמה פתח גיליס פרקטיקה פרטית בתחום הכירורגיה הפלסטית, ועסק רבות בהוראה והדרכה של הטכניקות הכירורגיות שפיתח ברחבי העולם. קרוב משפחתו הרופא ארצ'יבלד מק'אינדו הצטרף לעבודה במרפאתו והיה בעצמו לעוסק מרכזי בתחום הכירורגיה הפלסטית. גיליס פרסם את הספר Plastic Surgery of the Face. ב-1957 פרסם ספר נוסף, The Principles and Art of Plastic Surgery, ביחד עם ראלף מילארד (Ralph Millard).

ב-1930 הוענק לגיליס תואר קצין במסדר האימפריה הבריטית לאות הוקרה על הישגיו הרפואיים במלחמה. על פעילותו הוענקו לו גם עיטורים של דנמרק (1923) ונורווגיה (1948). הוא צורף כחבר כבוד לאגודות המנתחים האוסטרלית והאמריקאית ולחברה המלכותית לרפואה בבריטניה.

במהלך מלחמת העולם השנייה שימש גיליס כיועץ למשרד הבריאות הבריטי, לחיל האוויר המלכותי ולאדמירליות. הוא הקים יחידות כירורגיה פלסטית ברחבי בריטניה, ובהשראתו עשו כך גם מנתחים אחרים. במהלך המלחמה ואחריה הכשיר גיליס רופאים רבים בבריטניה ובמדינות חבר העמים כמנתחים פלסטיים.

ב-1946 ערכו גיליס ועמיתו את אחד הניתוחים הראשונים בעולם לשינוי מין. בהמשך פיתח טכניקה ניתוחית לנושא זה, שהפכה לסטנדרטית למשך עשרות שנים.

בקיץ 1960 סבל גיליס משבץ מוחי בעיצומו של ניתוח שערך וב-10 בספטמבר מת במרפאת לונדון בגיל 78.

===חיים אישיים===
גיליס נישא ב-1911 בלונדון. לאשתו ולו נולדו ארבעה ילדים. בנם הבכור היה טייס קרב במלחמת העולם השנייה ונפל בשבי הגרמני. בנם הצעיר עסק גם הוא ברפואה. אשתו מתה ב-1957, והוא נישא בשנית.

גיליס היה שחקן גולף בליגת החובבים והשתתף בתחרויות רבות במסגרתה במהלך שנות העשרה והעשרים.

==הנצחה==
גיליס התגורר שנים רבות בהמפסטד שבלונדון. שלט כחול על קיר הבית שבו גר מנציח את חייו שם ואת עבודתו.

ב-2015 הקים קולג' גונוויל וקאיוס בקיימברידג' שיכון וקרא לרחוב שבו הוא שוכן על שמו של גיליס.

בשלושה ספרים שיצאו לאור מתוארת עבודתו של גיליס כחלוץ בתחום הכירורגיה הפלסטית במלחמות העולם.

==קישורים חיצוניים==

* [https://teara.govt.nz/en/biographies/3g9/gillies-harold-delf הרולד גיליס], באתר Dictionary of New Zealand Biography

קטגוריה:ניו זילנדים
קטגוריה:רופאים בריטים במאה ה-20
קטגוריה:כירורגים פלסטיים
קטגוריה:רופאי אף אוזן גרון
קטגוריה:בוגרי אוניברסיטת קיימברידג'
קטגוריה:אנשי צבא בריטים במלחמת העולם הראשונה
קטגוריה:ניו זילנדים שנולדו ב-1882
קטגוריה:בריטים שנפטרו ב-1960
טל בירון-שנטל

פרופסור טל בירון-שנטל (נולדה ב-1970 לערך) היא רופאה גינקולוגית ישראלית, המשמשת כמנהלת אגף נשים ויולדות במרכז הרפואי מאיר בכפר סבא. היא מומחית לטיפול בהריונות בסיכון גבוה.

==ביוגרפיה==
טל בירון שנטל למדה רפואה בפקולטה לרפואה שבטכניון. התמחתה בגינקולוגיה במרכז הרפואי מאיר. בהמשך עברה התמחות-על ברפואת האם והעובר ובהריונות בסיכון גבוה באוניברסיטת וושינגטון בסנט לואיס שבארצות הברית ועבדה בבית החולים Barnes שם.

היא פרופסור בפקולטה לרפואה באוניברסיטת תל אביב. בנוסף לעבודה הקלינית עוסקת בהוראת סטודנטים לרפואה ובהנחיית מתמחים ובמחקר בסיסי וקליני. ערכה מחקרים ופרסמה פרסומים בביולוגיה של השליה, המסבירים את הבסיס המולקולארי של סיבוכים מילדותיים כגון רעלת הריון והאטה בצמיחה תוך רחמית.

בירון שנטל חברה בוועדים המקצועיים של האיגוד לגינקולוגיה ומיילדות, החברה לרפואת האם והעובר, החברה לאולטרסאונד בגינקולוגיה ומיילדות והחברה לחקר השליה. היא משתתפת בכתיבת ניירות עמדה בתחום רפואת האם והעובר, בקביעת מדיניות טיפול ארצית בתחומים אלו ובהכנת תוכנה ארצית ללימוד פיענוח של ניטור עוברי בלידה.

בירון שנטל נשואה ואם לשתי בנות.

==קישורים חיצוניים==

* [https://hospitals.clalit.co.il/meir/he/med/gyne/Pages/tbiron.aspx טל בירון-שנטל], באתר מרכז רפואי מאיר
* [https://www.haaretz.co.il/st/inter/Global/magazine/Haaretz/2021/03%20March/Women%20in%20medicine/index.html#p=12 ראיון עם טל בירון שנטל], באתר הארץ
* [https://www.youtube.com/watch?v=lmKvMxdJpaE&t=11s&ab_channel=מרכזרפואימאיר טל בירון שנטל על הריון בסיכון גבוה], באתר יוטיוב

קטגוריה:רופאות ישראליות
קטגוריה:גינקולוגים ישראלים
קטגוריה:סגל מרכז רפואי מאיר
עדי זריפי

עדי זריפי (נולדה ב-3 במרץ 1990) היא עיתונאית ומגישה ישראלית. המשמשת כמגישת חדשות ומבזקנית בחברת החדשות בערוץ 12 וכתבת מדע וסביבה באתר N12.

==ביוגרפיה==
נולדה וגדלה בירושלים. למדה בחטיבה ותיכון ע״ש זיו ומרקס בעיר.

בשנת 2008 התגייסה לצה״ל ושירתה ביחידת המוזיאונים של משרד הביטחון כמדריכה במוזיאון אסירי המחתרות בירושלים וכמפקדת קורס מדריכי מוזיאונים של משרד הביטחון בבה"ד חינוך.

היא למדה לתואר ראשון ביחסים בינלאומיים באוניברסיטה העברית בירושלים. לאחר שנחשפה לתכנים של הסברה ולאופן הסיקור של ישראל בעולם המשיכה לתואר שני בתקשורת פוליטית באוניברסיטת תל אביב. במהלך לימודיה לתואר שני עבדה בבית המשפט העליון בקשרי חוץ והדרכות.

את דרכה בתקשורת החלה בחברת החדשות בשנת 2017, במחלקת האינטרנט של N12.
שימשה כעורכת הרשתות החברתיות עד שנת 2022, אז מונתה לכתבת מדע וסביבה באתר N12. הגישה פינות של חדשות חוץ ואיכות הסביבה ושימשה כמבזקנית ומגישת משדרים מיוחדים. בנובמבר 2022 מונתה למבזקנית הראשית והגישה את מבזקי הבוקר והשידורים המתגלגלים באירועים חדשותיים בשעות הבוקר.

בתקופת מלחמת חרבות ברזל פרצה לתודעה הציבורית כשהחלה להגיש גם את משדרי הלילה והצהריים, בנוסף למשדר הבוקר שמקדים את תוכנית חדשות הבוקר עם ניב רסקין. כחלק משידורי המלחמה.

בינואר 2024 החלה להגיש ברוטציה עם מאיה חסון קראוס, תוכנית אקטואליה יומית בשם "כותרת ראשית" ברדיו ירושלים. 

מתגוררת בירושלים.

== קישורים חיצוניים ==

* 

==הערות שוליים==

קטגוריה:עיתונאיות ישראליות
קטגוריה:סגל חברת החדשות
קטגוריה:אנשי טלוויזיה ישראלים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:בוגרי התיכון ע"ש זיו ומרקס
קטגוריה:בוגרות האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:ירושלים: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
קאלין

קאלין במהלך החזרה הגנרלית לגמר [[אירוויזיון 2024, שהתקיים במאלמה שבשוודיה. היא דורגה במקום ה-24 עם 24 נקודות.]]
מארי-סופי קרייסל (בגרמנית: Marie-Sophie Kreissl;<ref></ref> נולדה ב-12 בנובמבר 1994), ידועה בשם הבמה קאלין (בגרמנית: Kaleen), היא זמרת ורקדנית אוסטרית. ייצגה את אוסטריה באירוויזיון 2024, שהתקיים במאלמה שבשוודיה, עם השיר "We Will Rave".<ref name="EBU"></ref><ref name="We Will Rave"></ref>

== שנותיה הראשונות ==
קאלין גדלה ברייד אים טראונקרייס שבאוסטריה עילית. היא נכדתה של האנלייסה קרייסל-וורת', מלחינה, תמלילנית ומפיקה מוזיקלית בתחום מוזיקת הפולק. מגיל שנתיים התחילה ללמוד בלט, ובגיל 7 אף זכתה בתואר "אלופת הארץ" בתחומה.<ref name="EBU"/>

== קריירה ==
קאלין הצהירה כי את השפעתה המוזיקלית שאבה מדואה ליפה, אריאנה גרנדה, ליטל מיקס, ביונסה וזארה לרסון.<ref></ref>

בשנת 2014 השתתפה בגרסה הגרמנית של תחרות הריקוד Got to Dance, והגיעה לשלב הגמר יחד עם בן-זוגה לריקוד. משנת 2020 עובדת בתאגיד השידור האוסטרי ככוריאוגרפית וכבמאית. בשנת 2021 הקימה חברת תקליטים משלה בשם וייפיי רקורדס. בספטמבר 2023 הוציאה את אלבום הבכורה שלה, Stripping Feelings.

משנת 2018 הפכה למעורבת בנציגויות לתחרות הזמר של האירוויזיון ולאירוויזיון הילדים בתפקידים שונים, דוגמת כזמרת סטאנד-אין לחזרות וכרקדנית למופעי המרווח באירוויזיון 2018; כמנהלת קריאייטיב של המשלחת הספרדית והבולגרית באירוויזיון הילדים 2021; כמנהלת הקריאייטיב של המשלחת הספרדית באירוויזיון 2022 וכעוזרת פיתוח המופעים של אוסטריה, ארמניה וגרמניה באירוויזיון 2023.<ref name="EBU"/>

ב-16 בינואר 2024 פורסם כי קאלין נבחרה באופן פנימי לייצג את אוסטריה באירוויזיון 2024, שיתקיים במאלמה שבשוודיה. שירה, "We Will Rave" תואר כיצירת דאנס-פופ טכנו. הוא יצא לאור ב-1 במרץ 2024.<ref name="EBU"/><ref name="We Will Rave"/> קאלין הופיעה בחצי הגמר השני של התחרות, שנערך ב-9 במאי, ממנו העפילה לשלב הגמר. ב-11 במאי ביצעה את שירה על בימת גמר התחרות. היא דורגה במקום ה-24 עם 24 נקודות.

== דיסקוגרפיה ==
=== אלבומי אולפן ===
* 2023: Stripping Feelings

== קישורים חיצוניים ==

== הערות שוליים ==

קטגוריה:זמרות אוסטריות
קטגוריה:רקדניות אוסטריות
קטגוריה:כוריאוגרפיות
קטגוריה:משתתפי אירוויזיון 2024
קטגוריה:נציגי אוסטריה באירוויזיון
קטגוריה:ילידות 1994
יחסי טורקיה–צ'אד

יחסי טורקיה–צ'אד הם יחסי החוץ בין טורקיה לצ'אד. לאף אחת מהמדינות לא הייתה שגרירות תושבת עד מרץ 2013, עת פתחה טורקיה שגרירות בנג'מנה, וכעבור שנה פתחה צ'אד שגרירות באנקרה. טורקיה כוננה יחסים דיפלומטיים ב-27 בינואר 1960 אך הכירה בעצמאות צ'אד ב-11 באוגוסט 1960.

==היסטוריה==
לטורקיה היו קשרים תרבותיים, אתניים ודתיים ארוכי שנים עם צ'אד, ובמיוחד עם צפון צ'אד.

במהלך שנות ה-80 וה-90 של המאה ה-20, לשתי המדינות היו יחסים כלכליים מוגבלים אך הבצורת בתחילת שנות ה-90 הביאה סיוע טורקי לצ'אד, כולל אספקה חקלאית, רפואית וטכנית.

היחסים היו מוגבלים עד תחילת העשור השני של המאה ה-21 בגלל מעמדה של צ'אד ושירות התחבורה האווירית המוגבל. היחסים צברו תאוצה לאחר פתיחת שגרירות טורקיה בנג'מנה ב-1 במרץ 2013, ושגרירות צ'אד באנקרה ב-10 בדצמבר 2014.

אולם בשנת 2020 היחסים בין שתי מדינות הצטננו, לאחר שנשיא צ'אד אידריס דבי גינה את טורקיה בשל מעורבתה במלחמת האזרחים השנייה בלוב ושלח 1,500 חיילים לסייע לח'ליפה חפתר.<ref></ref>

==נציגויות דיפלומטיות==
* לטורקיה יש שגרירות בנג'מנה.<ref></ref>
* לצ'אד יש שגרירות באנקרה.<ref></ref>

==הערות שוליים==